[{"text_idx": "#000000", "text": "Tallinna Perearstide selts kuulutas perearstide seas la\u0308bi viidud ku\u0308sitluse po\u0303hjal va\u0308lja 2022. aasta tegija. Aasta tegija tiitli sai Haigekassa esmatasandi osakond eesotsas juhataja Ku\u0308lli Friedemanniga, kes nu\u0308u\u0308d ametist lahkub.\nOsakonna to\u0308o\u0308st to\u0303i Friedemann mo\u0308o\u0308dunud aastast esile mentorlus\u00adprogrammi, auditeerimise koosto\u0308o\u0308s Eesti perearstide seltsiga, tervisekeskuste sisustamise teenustega ja nende rahastuse ning e-konsultatsioonide la\u0308bira\u0308a\u0308kimise.\n\u201eLa\u0308htusime po\u0303himo\u0303ttest, et esma\u00adtasand peab olema arstile, o\u0303ele ja kogu meeskonnale atrak\u00adtiivne to\u0308o\u0308koht, kus inimesed tunnevad ennast to\u0308o\u0308tades o\u0303nnelikena,\u201c u\u0308tles Friedemann Hiiu Lehele. \u201eLo\u0303puks va\u0308ljendub see patsiendi rahulolus ja tahtsin, et esmatasand oleks tasemel, kus teised riigid tahaksid olla meie moodi,\u201c po\u0303hjendas ta.\nAmetist lahkub Friedemann, sest erinevate kriiside to\u0303ttu on po\u0303hito\u0308o\u0308 unarusse ja\u0308a\u0308nud ning see on olnud va\u0308sitav. \u201eMinu armastus perearstiabi vastu oli liiga suur, et ja\u0308tkata mo\u0303nel muul ametikohal Tervise\u00adkassas,\u201c selgitas Friedemann."}]